Vejledning er hen i vejret Det mener en aalborgensisk læge i hvert fald, efter at sundhedsstyrelsen har udgivet en ny vejledning på området. Det oplyser P4 Nordjylland. 220 milligram morfin I vejledningen står der, hvor meget medicin lægerne maksimalt bør give deres patienterne, så de samtidigt er i stand til at sidde bag rattet. For morfin er det 220 milligram i døgnet. Til sammenligning er der i en kodimagnyl, det der svarer til 1 milligram morfin. Dosis alt for høj Den maksimale dosis er alt for høj i forhold til at køre bil, mener Leif Hoffmann. Han er afdelingslæge på Socialmedicinsk afdeling ved Aalborg Sygehus. Han møder ofte morfinpatienterne i sit arbejde med at hjælpe syge tilbage i arbejde. Følg ikke vejledning Men Anne Mette Dons, overlæge i Sundhedsstyrelsen, mener ikke, at lægerne udelukkende skal følge den vejledning, som Sundhedsstyrelsen netop har udgivet. - Hvis patienten er påvirket, så er det det, som er afgørende. Så er en tabel ikke det endelige svar. Skal selv vurdere Nordjyske læger skal således selv vurdere hvor meget morfin deres patienter kan tåle, hvis de skal kunne køre bil.

Referat:
Nordjyder, der tager morfin og samtidigt kører bil, får i fremtiden al for let spil.